cyanic-selkie/wikianc huggingface dataset:
Roses
Cheografía
A villa de Roses ye situata a o canto d'a badía de Roses, en o golfo de Roses (mar Mediterrania), a 40 metros d'altaria sobre o livel d'a mar y a una distancia de 61 km de Chirona, a capital d'a suya provincia, y a 157 km de distancia de Barcelona, a capital de Catalunya.
D'o suyo termin municipal fan parte Canyelles, l'Almadrava i Santa Rosa de Puig-Rom, La Garriga i el Cortijo, El Mas Boscà, Argonautes i el Card, El Mas Fumats, El Mas Mates, El Mas Oliva, Montjoi, Roses, Santa Margarida i el Salatar y Suredes d'en Mairo, els Grecs i la Muntanyeta.
A sireneta
A sireneta (en Danés Den lille Havfrue) ye un cuento popular, estando a suya versión mas conoixida a recullida por Hans Christian Andersen. A cinta de Walt Disney "The Little Mermaid" (en anglés "A sireneta") contribuyó a mantener a historia oral en circulación.
Pallars (Mora de Rubielos)
Pallars (en castellano Pajares) yera un lugar despoblau d'o termin municipal de Mora de Rubielos, en a comarca de Gúdar-Chabalambre y en a provincia de Teruel.
Chunta ta l'Ampliación d'Estudios y Investigacions Cientificas
A Chunta ta l'Ampliación d'Estudeos y Investigacions Scientificas estió a institución encargada de promover a investigación y a educación scientifica en Espanya en a primera parte d'o sieglo XX, dica a suya desaparición como conseqüencia d'o resultau d'a Guerra Civil (1936-1939).
Fundación
A creyación en 1907 d'a Chunta ta l'Ampliación d'Estudeos y Investigacions Scientificas, heredera en gran medida d'a Institución Libre d'Amostranza (1876), fació a devantadera una etapa de desembolique dica alavez no aconseguiu t'a sciencia y a cultura espanyola. O Real Decreto por el qual se creya a Chunta estió sinyau por Alfonso XIII l'11 de chinero de 1907, y a exposición d'o preambulo estió escrito por Amalio Gimeno, ministro en ixe momento. En dita exposición, dimpués de citar eixemplos d'as iniciativas d'atros países, afirmaba:
O 15 de chinero estioron nombraus, por real decreto, como vocals: Santiago Ramón y Cajal, José Echegaray, Marcelino Menéndez Pelayo, Joaquín Sorolla, Joaquín Costa, Vicente Santamaría de Paredes, Alejandro San Martín, Julián Calleja Sánchez, Eduardo Vicenti, Gumersindo de Azcárate, Luis Simarro, Ignacio Bolívar, Ramón Menéndez Pidal, José Casares Gil, Adolfo Álvarez Buylla, José Rodríguez Carracido, Julián Ribera y Tarragó, Leonardo de Torres Quevedo, José Marvá, José Fernández Jiménez y Victoriano Fernández Ascarza.
Importancia
A Chunta estió l'organismo que mayor empento dio a o desembolique y difusión d'a sciencia y cultura espanyolas a traviés d'un programa muit activo de intercambio de profesors y alumnos y o establimiento de becas ta estudiar en l'extranchero (pensionados), en un intento exitoso de salir d'o pesimismo decimononico y ubrir'se a l'extranchero establindo un dialogo ubierto con os países mas modernos d'Europa como o solo meyo d'abance y progreso. Obra de pocos hombres, liderata por o suyo president, Santiago Ramón y Cajal, y sobre tot por o suyo secretario y eminencia grisa, José Castillejo, en a suya seno se formoron y treballoron os millors intelectuals y scientificos d'Espanya entre 1907 y 1939 como Ignacio Bolívar (que fuo o segundo y zaguer president d'a Chunta), Cándido Bolívar, Pío d'o Río Hortega, Julio Rei Pastor, Blas Cabrera, Miguel Catalán, Enrique Moles, José Royo, Faustino Miranda, Odón de Buen, Ramón Menéndez Pidal, Tomás Navarro Tomás, Américo Castro, Luis de Zulueta y María de Maeztu, entre muitos atros.
Institutos y centros
a Chunta aconsiguió creyar un conchunto de centros y laboratorios en el qual a sciencia y as humanidatz prencipioron a tener un peso dica ixe momento inusual. O Centro d'Estudeos Historicos, a Residencia d'Estudiants, o Instituto Nacional de Sciencias Fisico-Naturals, que aglutinó a os ya existents como a Estación Biolochica de Santander, o Laboratorio d'Investigacions Fisicas (y a suya succesora l'Instituto Nacional de Fisica y Quimica, alochau en o Edificio Rockefeller), o Muesu Antropolochico, o Museu de Sciencias Naturals u o Real Chardin Botanico de Madrit, estioron beluns d'istes centros d'investigación en el qual profesors y alumnos s'afanaban por aconseguir o ran que atros países teneban y dotar a Espanya d'a sciencia, a tecnica y a cultura mas modernas y novedosas.
Influencia exterior
Por unatra parte, a Chunta ta l'Ampliación d'Estudeos y Investigacions Scientificas chugó un papel decisivo en as relacions con América Latina, potenciatas por una Real Orden promulgada o 16 d'abril de 1910, por el qual s'emparaba o intercambio de profesors y alumnos y a edición d'obras sobre a sociedat, a evolución d'a cultura y d'a economía y a historia natural d'América. O intercambio suscitau orichinó unas nuevas relacions y trazas de mirar-se y entender-se entre americanos y espanyols y patrocinó a creyación d'institutos, departamentos y catedras universitarias sobre luenga, cultura, historia y civilización espanyolas, muitos d'os quals siguioron o modelo organizativo y scientifico d'os centros espanyols d'a Chunta ta l'Ampliación d'Estudeos y Investigacions Scientificas en a suya organización y funcionamiento.
Disolución
O esprito de modernización y reforma que representaba a Chunta no contaba con a simpatía d'os sectors que promovioron y emparoron a insurrección de chulio de 1936. O gubierno de Burgos decretó a suya disolución (19 de mayo de 1938 ), transfiriendo as suyas funcions a un recientment fundau Instituto d'Espanya, creyau pero a Chunta siguió funcionando en as zonas no controladas por os insurchents dica o final d'a guerra.
Rematada a Guerra Civil, o 24 de noviembre de 1939, o dictador Franco promulgó a lei por el qual se creyaba o Consello Superior d'Investigacions Scientificas (CSIC), disposando que en adebant:
Encara que o CSIC estió fundau con un esprito antagonico a o d'a Chunta, y en un acto independient d'a disolución d'ista, ye comuna que se present a ixe organismo como a suya continación.
Corz de Calatayú-Zaragoza (1481)
As Corz de Calatayú-Zaragoza de 1481 estioron unas Corz d'o Reino d'Aragón celebradas en as ciudaz de Calatayú y Zaragoza y convocadas por o rei Ferrando II d'Aragón.
Filosofo
right|350px|thumb|O filosofo, cuadro d'o pintor [[Rembrandt.]] Un filosofo (u filosofa si ye una muller) ye una persona que practica la filosofía; isto ye, que reflexiona sobre a realidat e sobre o mundo, ta mirar de tener una millor comprensión d'a realidat que lo rodía.
A creyación d'ista palabra s'atribui a lo pensador Pitagoras y o suyo orichen etimolochico ye en o griego antigo (φιλεῖν, amant y σοφία, sapiencia). Ye asinas l'amant d'a sapiencia.
Alfred Lucchetti
Alfred Lucchetti i Farré, naixito de Barcelona (Barcelonés) o 3 d'abril de 1934 y muerto en ixa mesma capital o 8 d'abril de 2011, estió un actor catalán, activo en o cine espanyol dende meyatos d'os anyos 1970 y con una ampla carrera tamién en o mundo d'o teatro, con cuantos premios recibitos mientres a suya carrera artistica. Yera chirmán de l'actor Francesc Lucchetti y d'o politico Antoni Lucchetti i Farré.
D'entre a suya filmografía, se puet destacar bellas d'as suyas interpretacions, en cintas como Las largas vacaciones del 36 (1975, Jaime Camino), La ciutat cremada (1976, Antoni Ribas), Companys, procés a Catalunya (1979, Josep Maria Forn), Barcelona Connection (1987, Miquel Iglesias) u El coronel Macià (2006, Josep Maria Forn). Tamién cal destacar a suya presencia en bellas series de televisión, como Poble Nou u Nissaga de poder.
Bombyx mori
Bombyx mori (Linnaeus, 1758) ) ye un insecto d'a orden d'os Lepidoptera y familia Bombycidae que a suya tenya ye conoixida como cuco de seda y ye economicament important, estando un productor primario de seda.
Os cucos de seda dependen de tot d'os humans pa reproducir-se, como resultau de milenios de crianza selectiva. Atras especies d'o chenero Bombyx no son comercialment viables en a producción de seda.
A practica de criar cucos de seda pa a producción de sedaha existiu mientres a lo menos 5000 anyos en China, dende an s'extendió a la India, Corea, Nepal, Chapón y Europa. Bombyx mori estió domesticada a partir d'a salvache Bombyx mandarina.
A palometa, a fase adulta d'o ciclo de vida, no ye capable d'un vuelo funcional, en contraste con a B. mandarina salvache y atras especies de Bombyx, cuyos masclos vuelan pa trobar-se con as fembras y pa evadir a los depredadors. Beluns pueden surtir con a capacidat de desapegar y remanir en l'aire, pero no se puede aconseguir un vuelo sosteniu. Isto s'ha d'a que os cuerpos son masiau grans y pesaus pa las suyas chicotas alas.
O capullo ye feito d'un filo de seda de 300 a 900 m de luengo. As fibras son muit finas y brilants, a la raya de 10 µm de diametro. Se requieren arredol de 2.000 a 3.000 capullos pa fer 0,4 kg de seda. Cada anyada se producen a lo menos 32 millons de kg de seda, lo que requiere quasi 10 mil millons de capullos.
Galería d'imachens
.
Districto de Ratisbona
O districto de Ratisbona (en alemán Landkreis Regensburg, en bavaro Landkroas Rengschburg) ye un districto situato en Bavera, Alemanya.
Municipio Francisco Linares Alcántara
O Municipio Francisco Linares Alcántara (Municipio Francisco Linares Alcántara en castellano) ye uno d'os 18 municipios d'o Estato Aragua, Venezuela. Tien una superficie de 23,80 km² y a suya población yera de 133.333 habitants en 2001. A suya capital ye Santa Rita.
Garlin
Garlin (Garlin en occitán, Garlin en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Tierras d'os Luis y Tuquets de Vic Vilh (en ye a suya capital) y rechión de Nueva Aquitania. A comuna yera parte de l'antiga provincia de Biarn.
A suya población ye de 1.202 habitants (1999) en una superficie de 18,30 km², con una densidat de población de 65,68 hab/km².
Cascajares de la Sierra
Cascajares de la Sierra ye un municipio d'a comunidat autonoma castellanoleyonesa d'a provincia de Burgos, situau en a comarca de Sierra de la Demanda y partiu chudicial de Salas de los Infantes.
A suya población ye de 35 habitants (2008) en una superficie de 13,00 km², con una densidat de población de 2,69 hab/km².
Steve Harvey
Steve Harvey (Broderick Stephen Harvey), naixito de Welch (Virchinia Occidental) o 17 de chinero de 1957, ye un actor estausunidense.
Lista de rechions francesas
As siguients son unas listas ordenadas de rechions francesas. Datos d'o censo de 2016.
Datos de 2016 y nuevas rechions (1 de chinero de 2016)
thumb|right|Rechions y territorios de Francia dende 2016
Datos censo 1999
thumb|right|Mapa d'as rechiones y territorios de Francia anteriors a 2016. A población total de Francia ye de 60,3 millones de habitants, d'os que 58.6 millons (97,2%) viven en Europa. L'aria total de Francia ye de 635.775 km², d'os que 543.974 km² (85,6%) son en Europa.
Captura fluvial
thumb|right|200px|Un río ye capturau por un d'atro que tien mayor poder d'incisión sobre la roca Se diz captura fluvial a un fenomeno hidrografico en lo que a erosión remontant d'un río puet ubrir una breca en o cauz d'atro río (d'alto u baixo perpendicular a lo primero) capturando las suyas auguas y deixando-lo escabezau, sin de caudal. Lo cauz resultant prene una cheometría tipica de codo de captura.
Encara que a captura ye una consecuencia natural y directa d'a erosión remontant, os procesos que la pueden facilitar son:
Ye un proceso que se desvién en periodos de tiempo curtos, de l'orden de decenas u centenars de mils d'anyadas.
Capturas fluvials en a Peninsula Iberica
En a Peninsula Iberica bi ha conoixencia de muitos casos de capturas fluvials, estando intresants os casos de l'Alberche, o Xúcar y o Ter.
Cauturas fluvials en os Pireneus
Como eixemplo de captura fluvial en o contexto de karstificación d'os Pireneus, en tenemos un buen eixemplo en o Forau d'es Aigualluts, por on cuela cuasi tota l'augua d'a parte alta d'o río Esera y torna a salir en os Güells de Joeu en l'artiga de Lin, (Val d'Arán, en a cuenca d'o río Garona). Con o tiempo se fará un tunel natural como agora en Zugarramurdi pero mes gran, y con o tiempo a Val de Benás fará parte d'a cuenca d'o río Garona.
Capturas fluvials en a cuenca de Guadalaviar
Toda a cuenca d'o río Guadalaviar amuestra sinyals d'anomalía producto de complexos procesos de captura fluvial.
O feito que a fuesa de Teruel fuese plena de rocas sedimentarias tobas facilitó o encaixamiento y a erosión regresiva d'este río y os afluents suyos, producindo-se mes tarde a captura fluvial de l'actual curso alto d'o Guadalaviar en a Serranía d'Albarracín, que enantes debeba de desauguar enta Xiloca.
Sabandija
Sabandija yera un lugar despoblau d'o termin municipal de Mora de Rubielos, en a comarca de Gúdar-Chabalambre y en a provincia de Teruel.
Vièla e Sent Gironç
Vièla e Sent Gironç (Vièla e Sent Gironç en occitán, Vielle-Saint-Girons en francés y oficialment) ye una comuna occitana en o departamento francés d'as Landas, rechión de Nueva Aquitania, districto de Dacs y cantón d'a Costa d'Archent.
A suya población ye de 1.118 habitants (2007) en una superficie de 72,03 km², con una densidat de población de 15,52 hab/km².
Gato montesino
thumb|right|250px|Una huíña ([[Leopardus guigna), un felino de mida menuda que ye salvache en America d'o Sud y que recibe a sobén l'apelativo de gato montesino (gato montés en espanyol).]] Gato montesino ye una denominación común aragonesa que s'emplega popularment pa nombrar por igual diferents especies de felins silvestres de caracteristicas pareixidas a aquello que a cultura popular denomina «gato» como tamién pa os eixemplars propiament asilvestraus de gato domestico.
Como con atros casos pasa, d'animals a os qui se les pincha l'apelliu «montesino», a denominación popular no conta con criterios taxonomicos fiables y por ixo no tiene garra valideza en Zoolochía.
Morés
Morés ye un municipio aragonés d'a provincia de Zaragoza, situato en a comarca d'a Comunidat de Calatayú.
A suya población ye de 444 habitants (2008), en una superficie de 21,5 km² y una densidat de población de 20,69 hab/km².
Cheografía
Ye situato a o piet d'a Sierra de Morés, a 443 metros d'altaria sobre o livel d'a mar y a una distancia de 74 km d'a ciudat de Zaragoza, a capital d'a suya provincia y d'Aragón.
Paracuellos de la Ribera
Paracuellos de la Ribera ye un municipio de la provincia de Zaragoza, situato en la comarca de la Comunidat de Calatayú. La suya población ye de 172 habitants (2013), en una superficie de 15 km² y una densidat de población de 11,53 hab/km².
Toponimia
S'escribe latinizau como Paracollos y sin apelativo en la Bula de Lucio III (1182):
Tampoco no bi ha apelativo en las mencions que se'n fa en Rationes decimarum Hispaniae (1279-80): Aragón y Navarra en romanz (Paracuellos) u latinizau (Peracolos, Paracolos):
En lo fogache de 1495 s'escribe Paracuellos de la Ribera de Xalón.
Toz los toponimos Paracuellos se troban cerca de ríos y fan referencia a las piedras de río.
Cheografía
Ye situato en la val de lo río Xalón, poco dimpués d'haber deixau las Foces de Xalón y a lo piet de la sierra de Bicort.
En Paracuellos de la Ribera bi ha un afloramiento Precambrico que ha estau considerau como una prolongación enta lo Sudeste de lo nuclio Precambrico de l'anticlinorio de lo Narcea (Asturias).
Mugas
Lo suyo termin municipal muga con El Fraixno, Calatayú y Sabinyán.
Historia
Perteneixió a la Sexma del río Canyada adintro de la Comunidat de Calatayú.
Quintanilla del Coco
Quintanilla del Coco ye un municipio d'a comunidat autonoma castellanoleyonesa en a provincia de Burgos, situau en a comarca de l'Arlanza y partiu chudicial de Lerma.
A suya población ye de 94 habitants (2007) en una superficie de 20,15 km², con una densidat de población de 4,67 hab/km².
Mascarans e Haron
Mascarans e Haron (Mascarans e Haron en occitán, Mascaraàs-Haron en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Tierras d'os Luis y Tuquets de Vic Vilh y rechión de Nueva Aquitania. A comuna yera parte de l'antiga provincia de Biarn.
A suya población ye de 128 habitants(1999) en una superficie de 8,76 km², con una densidat de población de 14,61 hab/km².
Quintanilla del Coco
Cheografía
A localidat de Quintanilla del Coco ye situada a 947 metros d'altaria sobre lo livel d'a mar, a una distancia de 50 km d'a ciudat de Burgos, a capital d'a suya provincia.
D'o suyo termin municipal en fa parte o lugar de Castroceniza.
Ibón Azul Alto
Chunto con l'ibón Azul Baixo y l'ibonet de l'Infierno se conoixen como ibons Azuls u ibons de l'Infierno.
Polemica d'a ciencia espanyola
A polemica d'a sciencia espanyola ye o nombre que recibe a polemica intelectual que se produció en Espanya dende l'anyo 1876, en o comienzo d'a Restauración, a la calor d'o escandalo que suposó a privación d'as suyas catedras a os profesors (a mayor parte d'ells republicanos u identificaus con o sexenio democratico recient acabau) que se negaban a o churamento obligatorio de no amostrar doctrinas contrarias a la catolica, por entender-lo contrario a la libertat de catedra (1875). Intervinioron entre atros, por o costau modernizador intelectuals proximos a o krausismo y a la recientment creyada Institución Libre d'Amostranza, como Gumersindo de Azcárate, que proposaba que a Inquisición, en haber afogau por completo a libertat, yera la causa que entre tres sieglos Espanya hese dau a espalda a o desplegue prodichioso d'a filosofía y as sciencias modernas, o reaccionario, Gumersindo Laverde y Marcelino Menéndez y Pelayo (La ciencia española, versión definitiva de 1887 ), que exhibiban una ampla nomina d'autors ta contrimostrar que o mantenimiento d'a pureza d'a fe catolica no heba impediu o desembolique d'una sciencia autoctona.
Ha estau estudiada, entre atros, por José Ortega y Gasset (que cita a obra de Menéndez Pelayo d'a siguient traza: Antes de su libro entrevíase ya que en España no había habido ciencia; luego de publicado se vio paladinamente que jamás la había habido) y Pedro Laín Entralgo, que la consideró una d'as fitas fundamentals d'o debat mas cheneral sobre o Estar d'Espanya en a suya obra Espanya como problema.
Son Goku
Son Goku ye un personache ficticio creyau por Akira Toriyama pa la suya manga y anime Dragon Ball.
Robert Garret
Robert S. Garrett, conoixito como "Bob" Garrett (Baltimore, 24 de mayo de 1875 - 25 d'abril de 1961) estió un atleta estausunidense. Estió o primer campión d'os Chuegos Olimpicos d'a era muderna celebratos en Atenas en 1986 en as prebas de tirada de disco y tirada de peso.
Zaratamo
Zaratamo (Zaratamo en basco y oficialment, Zarátamo en castellano) ye un municipio d'a comunidat autonoma d'o País Basco, territorio historico y provincia de Bizcaya y comarca d'o Gran Bilbau.
A suya población ye de 1.741 habitants (2008) en una superficie de 10,00 km², con una densidat de población de 174,10 hab/km².
Cheografía
A localidat de Zaratamo se troba situada a 173 metros d'altaria sobre lo livel d'a mar, a una distancia de 14 km d'a ciudat de Bilbau, a capital de Bizcaya y d'a suya comarca.
Por o suyo termin municipal pasa o río Nerbioi.
Amaiur (desambigación)
Amaiur puet estar:
Molins
Molins (Molinos en castellano) ye un municipio de la provincia de Teruel, situato en la comarca de lo Mayestrato y partiu chudicial d'Alcanyiz.
La suya población ye de habitants, en una superficie de 79,6 km², con una densidat de población de 0 hab/km².
Cheografía
Lo lugar de Molins ye situau a 828 metros d'altaria sobre lo livel d'a mar, a una distancia de 137 km de la ciudat de Teruel, la capital de la suya provincia.
Se troba a lo norueste de la sierra de Caballos y a lo nord-este de la sierra d'Exulve, chunto a lo río Guadalopiello en la costera d'un mont que por a on encomienzan a correr las auguas de los ríos Papel y Fuentes. Ye famoso por las esplugas karsticas, Cueva de las Graderas, Cuevas de Cristal u Grutas de Cristal, con curiosas morfolochias karsticas (cheolitas horizontals a mas de las tipicas estalactitas y estalagmitas). En estas cuevas bi ha un chacimiento paleontolochico, materials endokarsticos que sedimentoron en la zaguera glaciación, lo Würm.
Mugas
Lo suyo termin municipal muga con Castellot, Exulv, Gargallo, La Mata de los Olmos y Berche.
Toponimia
Lo primer nombre estió Pueyo d'Ambas Aguas, porque i corren las auguas de los ríos devanditos. D'iste primer nombre en queda lo nombre d'una carrera, Calle del Pueyo, como primer nuclio urbano, chunto a un mont que teneba un castiello calatravo en la tuca. Agustín Ubieto Arteta en lo suyo libro Toponimia aragonesa medieval diz que lo toponimo medieval Molins corresponde con ista localidat y que ye documentato en 1148, pero no diz la fuent d'esta cita.
La forma Molinos tamién existiba en la luenga escrita porque ya en 1179, en lo documento de donación de la Villa d'Alcanyiz a l'Orden de Calatrava, Molinos i sale como una de las mugas:
Apareixe en aragonés en as actas d'as Corz d'Alcanyiz de 1436:
Como en atros lugars de lo Baixo Aragón y Mayestrato bi ha muita microtoponimia en aragonés: nombres de partitas como "Val de Robres", "Baticambras", "Valellas", "Loma del Fito". Baticambras ye un toponimo clarament aragonés, se troba tamién en El Mon (Ribagorza Meya occidental), y no se remonta a Val de Cambras como en bel puesto se diz, corresponde a la parola baticanbra/beticanbra ("letrina") de lo Fuero de Teruel.
Historia
En lo eneolitico-calcolitico a zona estió habitata y aproveitoron las espelungas pa apedecar muertos, por eixemplo. Una mandibula trobata en la famosa espelunga ye uno de los restos humans mas antigos d'Aragón. Como lo suelo de la cueva son materials d'edat Wrumiense, se creyeba que l'hombre de Molins yera d'esta epoca en que viviba l'hombre de Cromanyón. L'analis biometrico feito por la universidat de Zaragoza ha amostrato que ye como atros hombres peninsulars de la epoca entre lo neolitico y la Edat de Bronce, igual que atros materials trobatos en chacimientos chicoz de la espelunga que se tresbatioron cuan s'acotració lo puesto pa lo turismo.
La primera mención de lo lugar ye de lo 5 d'abril de 1209 cuan Pero II s'anexiona lo lugar chunto a Mont Royo y Exulv a l'Orden de Calatrava.
Fiestas
11-15 d'agosto, Santa Lucia.
Vinclos externos
Pachina web oficial de lo concello de Molins.
Corz de Zaragoza-Alagón (1307)
As Corz de Zaragoza-Alagón de 1307 estioron unas Corz d'o Reino d'Aragón celebradas en as localidaz de Zaragoza y Alagón y convocadas por o rei Chaime II d'Aragón.
Incosas
Incosas yera un lugar despoblau d'o termin municipal de Mora de Rubielos, en a comarca de Gúdar-Chabalambre y en a provincia de Teruel.
Felinae
En Zoolochía, os felins (scientificament Felinae, en latín) son estrictament una subfamilia de a familia d'os felidos con caracteristicas anatomicas comuns y que constituyen un linache filetico verdatero, deseparada de l'atra gran subfamilia de Felidae que ye a d'os panterins, bien luego, ya en es inicios de a evolución d'a familia.
Caracteristicas
Os Felinae u felins tienen caracteristicas comuns que son diferenciaderas con respecto a os suyos parients lontanos, os panterins.
A piel despullada y humeda que forma la trunfa d'o naso comienza una miqueta enantes que o perfil d'o mueso remate y pase a estar vertical, de forma que os felins tienen un poquet de piel despullada tamién por alto, en o final d'o mueso, mientres que os panterins nomás en tienen a on que o naso ye vertical, quedando sin parte humeda en l'horizontal.
Unatra caracteristica fundamental ye que larinche de toz os Felinae ye totalment osificada, de forma que garra especie no puede gramar como sí que lo fan os panterins. As vocalizacions d'os felins, por contra, son más suaus y van dende o miulido d'os gatos dica sons parellanos a un escanyutido agudo (caso d'o guepardo), pasando por toda una gama de turrulidos.
A mida más chicorrona no ye manimenos una caracteristica diferenciadera d'os felins, anque a mayoría d'especies sían efectivament más menudas que as de panterins, porque en existe lo menos dos eixemplos de dimensions parellanas a las d'aquells: Acinonyx jubatus, o guepardo, y Puma concolor, o puma, son felins verdaders (y no pas panterins) y tienen una mida gran y un peso que brinca fácilment d'os 45 kg.
Clasificación
thumb|250px|[[Otocolobus manul, o gato manul, un felino d'Asia central.]] thumb|right|250px|[[Leopardus pardalis, l'ocelot, un d'os felins más conoixius d'America d'o Sud y Central.]] thumb|right|250px|[[Lynx lynx, o cerval europeu, especie en unatro tiempo común que arribaba dica o Pirineu.]] thumb|right|250px|[[Leptailurus serval, o serval, un felino salvache d'Africa.]]
Ascellas-Ponzano
Ascellas-Ponzano (Lascellas-Ponzano en castellano) ye un municipio aragonés d'a provincia de Uesca, situato en a comarca d'o Semontano de Balbastro y partiu chudicial de Balbastro.
A suya población ye de habitants en una superficie de 27,3 km² y una densidat de población de 0 hab/km².
Cheografía
O municipio d'Ascellas-Ponzano se troba situau a 533 metros d'altaria sobre o livel d'a mar, a una distancia de 34 km d'a ciudat de Uesca, a capital d'a suya provincia.
O suyo termin municipal ye trescruzato por o río Vero.
Conchugación incoativa en latín vulgar
Personas irregulars
Respecto a las conchugacions de verbos acabaus en -er e -ir en idioma aragonés son irregulars. S'ha de parar cuenta que pa la conchugación d'un verbo incoativo acabau en -er, como conoixer, la -x- fa parte de la radiz, pero en la conchugación d'un verbo acabau en -ir, la -x- fa parte de la desinencia verbal y no fa parte de la radiz. Las irregularidaz amaneixen en la primera persona de lo present d'indicativo y en totas las de lo subchuntivo. La tercera persona singular no presenta -e final en las variedaz millor conservadas de l'aragonés oriental y aragonés centro-oriental.
Pa verbos de la conchugación acabaus en -ir en Chistén (con desinencia de primera persona plural -m propia de lo chistabín que corresponde a -mos de l'aragonés cheneral) lo modelo ye:
Nota: En aragonés chistabín s'emplega -m como desinencia de primera persona plural correspondendo a -mos de l'aragonés cheneral. D'esta traza respesím y respesixcám, corresponden a unas formas teoricas respesímos y respesixcámos que podioron haber-sen dau en las variedaz d'aragonés que tienen incoativos de la conchugación acabada en -ir (belsetán u aragonés de valle de Vio), pero que no se'n tien noticia encara.
Orichen: los verbos incoativos en latín vulgar
En latín i heba verbos incoativos en la 2ª conchugación en -ĒRE y veniban marcaus por un sufixo incoativo -ESCĒRE. Con este sufixo se feba derivar lo verbo incoativo a partir d'un verbo simple de cualsiquier conchugación indicando encomenzamiento d'acción u estau.
Mauleon d'Armanhac
Mauleon d'Armanhac (Mauleon d'Armanhac en occitán, Mauléon-d'Armagnac en francés y oficialment) ye una comuna occitana en o departamento francés de Gers, rechión d'Occitania, districto de Condòm y cantón de Gran Baish Armanhac.
Os Rials
Os Rials (oficialment y en castellano Urriales) ye un lugar aragonés, en o municipio de L'Aínsa-Sobrarbe, comarca de Sobrarbe y provincia de Uesca.
Toponimia
O toponimo Os Rials s'interpreta a partir d'o latín RIVALE, descriptivo d'a topografía d'este puesto con una versant propicia pa a formación de regallos u lavallos. Presenta o sufixo -al.
Conchugación incoativa en latín vulgar
Orichen: los verbos incoativos en latín vulgar
Atras parellas de verbos a on se desveniba lo mesmo yeran: ALBĒRE/ALBESCĒRE, CALĒRE/CALESCĒRE y RUBĒRE/RUBESCĒRE, SENĒRE/CONSENESCĒRE, HORRĒRE/HORRESCĒRE.
Mauleon d'Armanhac
A suya población ye de 306 habitants (1999) en una superficie de 35,13 km², con una densidat de población de 8,71 hab/km².
Conchugación incoativa en latín vulgar
Orichen: los verbos incoativos en latín vulgar
Lo significau de muitos d'estos verbos yera "posar-se+adchectivo" u "fer-se+adchectivo", lo que permitió que apareixés una nueva serie de verbos basaus dreitament en adchectivos como MATURESCĒRE, OBMUTESCĒRE, GRANDESCĒRE, MOLLESCĒRE, que no se feban a partir de garra verbo.
L'aparición d'este modelo permitió que uns cuantos verbos de la cuarta conchugación latina en -ĪRE como FINĪRE, PERĪRE y ADDORMĪRE s'unisen a este nuevo modelo encara que no tenesen un significau incoativo orichinario. En las luengas romances bi ha verbos derivaus de los hipoteticos ADDORMESCĒRE y PERESCĒRE.
D'acuerdo con lo desarrollo d'estas tendencias en latín tardano y en las luengas romances incipients se distingue dos zonas: una zona verbal conservadera y una zona verbal innovadera.
Zona verbal innovadera
N'una zona innovadera, representada por los actuals rumano, italiano, retorromanico, francés, occitán y catalán, los verbos de la cuarta conchugación pueden estar:
Esta zona coincide con la zona a on se fan los participios en -ut(o).
Lo verbo de movimiento u estau en -ĒRE pasa ta la 4º conchugación, conchugación en -ĪRE, y se fusiona con lo verbo incoativo en -ESCĒRE, de forma que lo infintivo se fa en -ir, pero cualques formas verbals se fan a partir de l'antigo infinitivo en -ĒSCERE. Asinas doncas n'ixa zona lo modelo, modificau seguntes la fonetica de cadagún de los idiomas neolatinos, ye:
En lo espacio innovador los verbos de la cuarta conchugación en -ĪRE que se conchugan como incoativos pueden estar:
Comparanza
Podemos comparar los resultaus diferents en dos luengas cheograficament cercanas pero cadaguna d'un zona verbal. Si femos una lista de verbos que en castellano tienen -cer y en catalán -ir, encara que no signifiquen lo mesmo de tot y que totas no sigan formas comuns tenemos:
Conchugacions incoativas en aragonés
En aragonés bi ha verbos incoativos de la segunda conchugación acabaus en -er:
Tamién bi ha verbos incoativos de la conchugación en -ir, que se conservan en las vals axials de la zona oriental y centro-oriental: val de Vio, val de Bielsa, val de Chistau y val de Benás. Son verbos incoativos de la tercera conchugación acabaus en -ir:
La -ix- de los verbos incoativos provién de la terminación de lo infitivo en latín -ESCERE (pronunciau /-éskjere/) de las formas de present:
Como en la mitat oriental de l'Alto Aragón la evolución de la -X-, la -SK- y la -KS- latinas se fan con una -i (faixa, coixo), lo verbo incoativo n'ixa zona se pronuncia con una -i que seguntes la grafía de Uesca no s'ha d'escribir:
Por la presión de lo castellano, la terminación en -e(i)xer ha retaculau muito y nomás la trobamos que en las altas vals de la zona centro-oriental, y la ha substituyida la terminación en -ecer (parecer, amanecer, esmortecer).
La gramatica de Francho Nagore aconsella emplegar en aragonés común las formas en -xer, que son las chenuinas y responden a la fonetica aragonesa. De feito ye como gosa escribir-se en aragonés común de las decadas de 1980 y 1990. Actualment en la grafía de l'Academia de l'aragonés se recomienda escribir -eixer.
La luenga aragonesa ye cheograficament entre las dos zonas que bi heba en latín vulgar con respecto a los verbos incoativos, pero pareix que mes que mes en la primera, con las atras luengas iberorromanicas. En la lista de verbos de la tabla comparativa d'alto, predominan los verbos como amaneixer, pero tamién bi ha casos contrarios como aclarir que contrastan con lo castellano esclarecer. En ansotano bi ha verbos incoativos como amanixer, compadexer, conoixer, crexer, merexer, naxer, pareixer, reconoixer, texer, que se conchugan en toz los tiempos y personas como -ex/ix- y d'atros que tienen doblez y se fan con dos conchugacions completas, una sin -ex/ix- y l'atra con -ex/ix-: aclarir/aclareixer, ablandir/ablandexer. Ye curioso en ansotano lo caso de lo verbo ofrir/ufrir/ofrexer, que fueras de lo infinitivo, nomás tien que conchugación con -ex/-ix-. En castellano podrían estar d'orichen navarro-aragonés, catalán u galorromanico verbos como aburrir, podrir y atros que se relacionan con aborrecer, pudrecer.
En los textos notarials de la val d'Ebro de los sieglos XIV y XV, los verbos establir y estatuir teneban formas en os suyos presents de subchuntivo y indicativo como establezca, estatuezca, estatuesca, estatuesco. Establir y esmortir representan infinitivos en -ir que contrastan con formas que huei son en -ecer en aragonés cheneral y -e(i)xer en aragonés mas chenuíno.
Tamién se conoixen las formas verbals en aragonés medieval adquerezcan, espellescan, distribuescan y constituezcan, y pueden indicar que verbos como espellir, distribuir y constituir haigan puesto tener incrementos verbals con -x- d'incoativo. Lo verbo bendecir puet prener formas personals incoativas tipo bendizca en castellano d'Aragón.
Tamién s'ha citau verbos que en aragonés medieval teneban formas en -xer y que huei terminan en -ir, dica en castellano: concernescer, punescer, presumescer, pero podrían estar hipercorreccions a partir de concernir, punir y presumir. Atra posiblidat ye que los filologos haigan dedueito estos infinitivos a partir de las formas personals de los textos medievals.
Cal pensar en lo caso d'esmortir (huei en aragonés cheneral esmortecer, por castellanizar-se foneticament esmorteixer) si no ye un caso de posible occitanismo u catalanismo.
Conchugacions incoativas en catalán
Los verbos incoativos en lo catalán se troban uns pocos en la conchugación que acaba en -er (coincidindo en bel caso con l'aragonés), y en la mes gran part de los casos en la conchugación que acaba en -ir, a on predominan amplament.
Verbos incoativos de la conchugación que acaban en -er son néixer, créixer, meréixer, paréixer.
Verbos de la conchugación en -ir que no se conchugan como incoativos bi n'ha pocos: bullir, collir, cosir, eixir, fugir, morir, obrir, omplir, sentir, tossir, beluns como tossir y cosir son irregulars con cambio d'O ta U, y belatros pueden conchugar-se como incoativos en la parla vulgar como sentir.
Bi ha verbos de la conchugación en -ir como llegir u mentir a on coexiste la traza incoativa con la traza orichinal (él llegeix/él llig).
Lo incremento verbal -ix- prene diferents formas seguntes los dialectos, y ye diferent en valenciano (mes pareixiu n'esto a lo catalán medieval escrito) respecto a lo stándard de Catalunya.
Lo forma que trobamos en lo stándard valenciano ye:
Conchugacions incoativas en occitán
En occitán los verbos incoativos presentan aspectos pareixius los de los verbos incoativos a l'idioma catalán.
Bi ha muitos verbos de la conchugación en -ir que se conchugan como incoativos: beluns continadors de tendencias en latín vulgar como florir y finir, belatros neolochismos intrarromanicos como embellir y belatros cultismos latinos como punir. As desinencias de present d'indicativo en occitán antigo yeran -ísc/-ís, -ís/-ísses, -ís, -ém, -éz, -iscon/-isson.
Conchugacions incoativas en francés
Los verbos derivaus de las formas latinas en -ĒSCERE prenen formas en -aître: connaître, disparaître, naître, u tamién en -oître: croître
La mes gran part de los verbos acabaus en -ir como finir presentan lo incremento incoativo -iss- derivau de la secuencia latina -ĒSC-, por lo que se considera una conchugación regular.
Conchugacions incoativas en rumano
La mayor part de los verbos incoativos de la conchugación acabada en -i (cuatrena conchugación rumana), se conchugan como incoativos. Entre los pocos verbos acabaus en -i que no se conchugan como incoativos tenemos a fugi, a auci, a iesi, a dormi, a muri, a sări, a acoperi, a contribui, a despărti, a pipăi, a simti, a sti, a veni, a oferi; muitos d'ellos con la mesma cercunstancia en catalán (a fugi, a dormi, a muri, a simti), atros se conchugan como incoativos en castellano y catalán pero no en rumano (a oferi), atros son irregulars en cuasi totas las luengas neolatinas y no se conchugan como incoativos (a veni).
Trazas de conchugacions incoativas en anglés
En anglés bi ha verbos incoativos formaus con la terminación d'orichen chermanico -en, y verbos incoativos formaus con las terminacions d'orichen romanico -(i)fy y -ish.
Historicament las luengas chermanicas como l'anglés formaban verbos incoativos con lo sufixo -n- que en la mes gran part de las luengas chermanicas perteneixeban a la segunda clase de verbos chermanicos febles. Este sufixo pervivió en anglés como -en, productivo como formador de verbos a partir d'adchectivos. Cualques eixempos:
La terminación -(i)fy deriva de la terminación -(i)fier de las luengas d'Oil (anglo-normando) y francés), y se remonta a lo latín -(I)FICĀRE . Cualques eixemplos:
L'anglés ampró verbos incoativos de l'anglo-normando con la radiz ixamplada acabada en -ish (to establish, to finish, to punish), y en prenió ampraus tantos que l'afixo -ish- cuasi esdevinió productivo como formador de verbos.
Johnny Depp
Johnny Depp (nombre artistico de John Christopher Depp II), naixito d'Owensboro (Kentucky) o 9 de chunio de 1963, ye un actor, director cinematografico, guionista y productor cinematografico estausunidense, activo en o Cine estausunidense dende 1984 y con cuantos premios recibitos. Ye estau nominau tres vegadas a l'Oscar y ha ganau un Globo d'Oro, un Premio d'o Sindicato d'Actors y un Premio Cesar. D'entre as suyas cintas, se puet destacar Edward Scissorhands (1990, Tim Burton), Benny & Joon (1993, Jeremiah S. Chechik), Ed Wood (1994, Tim Burton), Sleepy Hollow (1999, Tim Burton) u Pirates of the Caribbean: The Curse of the Black Pearl (2003, Gore Verbinski). Ha colaborau con o director y amigo suyo, Tim Burton, en ueito cintas.
Fuent Seca (desambigación)
Fuent Seca puet estar:
Quintanilla del Agua y Tordueles
Quintanilla del Agua y Tordueles ye un municipio d'a comunidat autonoma castellanoleyonesa d'a provincia de Burgos, situau en a comarca de l'Arlanza.
A suya población ye de 568 habitants (2007) en una superficie de 35,79 km², con una densidat de población de 15,87 hab/km².
Cheografía
O termin municipal de Quintanilla del Agua y Tordueles ye situau a 852 metros d'altaria sobre lo livel d'a mar.
D'o suyo termin municipal en fan parte os lugars de Quintanilla del Agua y Tordueles.
Vinclos externos
[[Commonscat|Quintanilla del Agua y Tordueles}}
Repubblica (metro de Roma)
A gara Repubblica (en italiano, stazione di Repubblica) ye una gara d'a linia A d'o Metro de Roma, trobada en o rione de Castro Pretorio, debantada en 1980. Ye una gara soterrania, y prene o suyo nomre d'a cercana Piazza della Repubblica.
As surtidas d'a gara tién forma d'exedra igual que a plaza y que inicialment teneba o nombre de Piazza Essedra.
Mientres os treballos de construcción d'os aturaderos se trobaron restos arqueolochicos que obligaron a creyar una variant. As ruinas son veyibles en l'interior d'a gara.
Historia
A gara de Reppublica estió construita como parti d'o trachecto orichinal (dende Anagnina dica Ottaviano) d'a linia A d'o Metro de Roma, debantada en servicio o 16 de febrero de 1980.
Servicios
A gara apresta os siguients servicios:
Municipio Girardot (Aragua)
O Municipio Girardot (Municipio Girardot en castellano) ye uno d'os 18 municipios d'o Estato Aragua, Venezuela. Tien una superficie de 311,57 km² y a suya población yera de 435.976 habitants en 2006. A suya capital ye Maracay.
Montclar (Pireneus Atlanticos)
Montclar (Montclar en occitán, Moncla en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Tierras d'os Luis y Tuquets de Vic Vilh y rechión de Nueva Aquitania. A comuna yera parte de l'antiga provincia de Biarn.
A suya población ye de 101 habitants(1999) en una superficie de 5,83 km², con una densidat de población de 17,32 hab/km².
Ibón Azul Baixo
L'ibón Azul Baixo u ibón Azul Inferior ye un ibón d'o Pireneu aragonés situau en a comarca de l'Alto Galligo en o municipio de Pandicosa (provincia de Uesca).
Sant Llorenç de la Muga
A suya población ye de 218 habitants (2008), en una superficie de 31,81 km² con una densidat de población de 6,85 hab/km².
Cheografía
Sant Llorenç de la Muga ye situau a 173 metros d'altaria sobre o livel d'a mar.
D'o suyo termin municipal fan parte os lugars de Riberada d'Amunt y Riberada d'Avall.
Maupàs (Gers)
A suya población ye de 212 habitants (1999) en una superficie de 9,85 km², con una densidat de población de 21,52 hab/km².
Observatorio de l'Ametlla de Mar
L'observatorio de l'Ametlla de Mar (en anglés; Observatorio de l'Ametlla de Mar en aragonés) ye un observatorio astronomico catalán, que se troba situato en L'Ametlla de Mar, Baixo Ebro, Catalunya. O codigo d'a IAU de l'observatorio ye o numero 946, a suya chestión ye feita por Jaume Nomen y partecipa a l'Unicorn Project en o descubrimiento de planetas menors.
Dentre os descubrimientos astronomicos y astrofesicos feitos dende istas instalacions cal destacar o descubrimiento de dotze asteroides.
Castrillo de la Reina
Castrillo de la Reina ye un municipio d'a comunidat autonoma castellanoleyonesa d'a provincia de Burgos, situau en a comarca de Sierra de la Demanda y partiu chudicial de Salas de los Infantes.
A suya población ye de 248 habitants (2007) en una superficie de 14,45 km², con una densidat de población de 17,16 hab/km².
Refuchio de Fauna Silvestre d'a Lacuna de Sarinyena
A lacuna de Sarinyena ye d'orichen endorreico. As suyas auguas tienen una alta concentración de sals debito a o clima arido que fa que as precipitacions sían pocas y que bi haiga una intensa evaporación en verano.
Fauna
230px|left|thumb|A lacuna de Sarinyena Entre a fauna d'a lacuna podemos trobar aguilotz, aucas, azulons, Vanellus vanellus, anadetas, cuervos marins, pescairetz boyers, Chroicocephalus ridibundus, garrapescaires y gallos d'augua.
Flora
L'alta concentración de sal en a lacuna y en os terrenos d'a redolada d'ista fa que se i trobe vechetación halofila como salicornias y sosas.
En os anyos 1970 se metió regano en os arredols d'a lacuna, lo que prevocó que i puyase o ran de l'augua, modificando-se a concentración salina d'a redolada. Ta solucionar o problema se proposó a construcción d'una canal de drenache que rodiando a lacuna ta guaranciar un ran d'augua parellán mientres tot l'anyo. A consecuencia dreita ye que se formó un aniello de carrizal arredol d'a lacuna, constituindo un d'os puestos mas importants ta as aus de tot Aragón.
Imperfecto (tiempo verbal)
Un tiempo imperfecto puet estar:
Los Salabrosos
Los Salabrosos yera un lugar despoblau d'o termin municipal de Mora de Rubielos, en a comarca de Gúdar-Chabalambre y en a provincia de Teruel.
Maupàs
Maupàs puet estar:
Districto de Schwandorf
O districto de Schwandorf (en alemán Landkreis Schwandorf, en bavaro Landkroas Schwandorf) ye un districto situato en Bavera, Alemanya.
President de Mexico
thumb|[[Andrés Manuel López Obrador, actual president de Mexico]]
O president d'os Estaus Unius Mexicanos (en castellano: Presidente de los Estados Unidos Mexicanos) ye de vez o chefe d'Estau y o chefe d'o gubierno de Mexico y ye amás o comandant en chefe d'as Fuerzas Armatas. Ye asinas o masimo representant d'o poder executivo en o país.
O president ye a capeza de l'Administración Publica Federal y ye auxiliau por un gabinete compuesto por as veinte secretarías d'Estau existens, dependencias federals, organismos descentralizaus y interpresas paraestatals, os cuals tienen a lo suyo cargo diversas carteras d'intrés publico, amás de distintos asesors adscritos a la clamada Usina d'a Presidencia.
Dende l'1 d'aviento de 2018, o president d'os Estaus Unius Mexicanos ye Andrés Manuel López Obrador, d'a coalición progresista Juntos Haremos Historia.
Osmonegros.com
Entre atras muitas cosas, cal destacar a sección sobre l'aragonés, la caixa d'as parolas , una replega de parolas en luenga aragonesa feita por tot la redolada, Rostros  un conchunto de biografías de mullers monegrinas, y as historias d'o bandolero Cucaracha.
Historia y evolución
osmonegros.com prencipió como un blog o 31 de marzo de 2006, a partir de bells articlos sobre l'aragonés publicaus en a revista Quio de Sariñena y Los Monegros. O blog se centraba en as historietas d'Antolín, en l'aragonés que se charraba en os Monegros que s'ha replegau en diferents traballos, especialment en o Bocabulario Monegrino. L'obchectivo d'o prochecto yera dar a conoixer o patrimonio lingüisico monegrino, creando una sensibilidat y dignificación d'a luenga d'os antipasaus.
Dende alavez o blog ha continau publicando escritos variaus con presencia de l'aragonés d'a zona y ha creixiu ixamplando os suyos contenius con temas relativos a las tradicions, patrimonio, etnografía y cultura d'os Monegros.